Аднак высвятляецца, што гэтае вызначэнне тэатры і крытыкі ўспрымаюць па-рознаму.Сталічны Маладзёжны тэатр не так даўно запрасіў “прадстаўнікоў сродкаў масавай інфармацыі, тэатральных крытыкаў, дзеячаў тэатральнага мастацтва на прадпрэм’ерны прэс-паказ спектакля “Урок кахання. Гісторыя Касцюшкі”. У гэтым паведамленні на афіцыйным сайце тэатра зазначалася, што будзе яшчэ прэс-канферэнцыя. Вось толькі паважаныя арганізатары забыліся папярэдзіць, што запрошанай грамадзе малады польскі рэжысёр Адам Вайтышка прапануе толькі… два фрагменты з будучай прэм’еры! Дарэчы, першы ўрывак нам паказалі двойчы, чым выклікалі недаўменне не толькі ў тых, хто сядзеў у зале, але, відавочна, і ў саміх артыстаў. Той выпадак, калі ў паветры вельмі ўяўна вісела пытанне: “Навошта?”